The potential of carbon sequestration in a cost-effective EU climate policy
Independent Research Fund Denmark
Aarhus Universitet
Regulering som øger kulstofbindingen i skov og landbrug er en relativt billig måde at imødegå klimaforandringer, og kan derfor supplere andre klimaindsatser tiltag som energiafgrøder og reduceret brug af fossile brændstoffer. Der mangler imidlertid afgørende viden om, hvor og hvornår sådanne tiltag skal anvendes. Til trods for det store potentiale for øget kulstofbinding, er policy instrumenter målrettet mod kulstofbinding fraværende på EU niveau, og benyttes sjældent på nationalt niveau. Formålet med dette projekt er at analysere mulighederne for overgangen til omkostningseffektive policies for kulstofbinding i skov og landbrug i EU. Fokus for analysen er hvordan regulering skal udformes for at tage højde for at effekten af tiltag til kulstofbinding ikke er varig, samt at tiltagene er behæftet med omkostninger for effektmåling, overvågning og verifikation. Resultaterne fra analysen kan belyse mulighederne for omkostningseffektiv regulering på EU niveau, og mulighederne for at handle kulstofbinding mellem EU lande. I dansk kontekst kan analysen bidrage med nødvendig viden for at udvikle f.eks. det nationale skovprogram, det danske landdistriktsprogram samt klimapartnerskabet med fødevare- og landbrugssektoren, således at der tages højde for varigheden af tiltagenes effekt, samt målings-, overvågnings- og verifikationsomkostninger.
Research Projects (Max 10 MDKK) / DFF-Forskningsprojekt2 - Grøn omstilling/forskning / grant